6. ΝΟΜΟΣ υπ’ αριθ.3274 της 28/30 Ιουν.1955 Περί παρατάσεως των δια του Νόμου 3162/1955 παραταθεισών προθεσμιών και αντικαταστάσεως της παρ.1 του άρθρ.2 του Α.Ν.1318/1949, κυρωθέντος δια του Νόμ.1586/1950. Άρθρ.1.-1.Πάσαι αι δια του υπ’ αριθ.3162 / 1955 Νόμου παραταθείσαι προθεσμίαι μέχρι 30 Ιουν. 1955, παρατείνονται και αύθις από της λήξεώς των μέχρι 31 Δεκ.1955. 2.Αι προ της ενάρξεως της ισχύος του παρόντος δικαστικαί ενέργειαι, οιουδήποτε περιεχομένου, εκδηλωθείσαι από μέρους πιστωτών των δανείων εις α αναφέρονται αι δια του παρόντος άρθρου παρατεινόμεναι προθεσμίαι, κατά των υποχρέων προς εξόφλησιν των δανείων τούτων, διακόπτονται εις ο σημείον ευρίσκονται κατά την έναρξιν της ισχύος του Νόμου τούτου. 3.(Η πρώτη παράγραφος του άρθρ.2 του υπ’ αριθ.1318/1949 Α.Νόμου, κυρωθέντος δια του άρθρου πρώτου του υπ’ αριθ.1586/1950 Νόμου, αντικαθίσταται αφ’ ης ίσχυσεν). Άρθρ.2.-Η ισχύς του παρόντος άρχεται από της δημοσιεύσεως αυτού εις την Εφημερίδα της Κυβερνήσεως. 